Afon Wen - Wicipedia

# Afon Wen

### Oddi wrth Wicipedia, y gwyddoniadur rhydd.

  Am y pentref yn Sir Fflint, gweler Afon-wen.

Mae Afon Wen (weithiau Afonwen) yn bentref bychan ar afordir deheuol Penrhyn Llŷn yng Ngwynedd. Saif ar y briffordd A497 tua hanner milltir i'r de o bentref Chwilog a thua hanner y ffordd rhwng Cricieth a Pwllheli, lle mae'r afon o'r un enw yn cyrraedd y môr. Mae gwersyll gwyliau Butlins ym Mhenychain ychydig i'r gorllewin.

Ar un adeg gorsaf Afon Wen oedd lle roedd rheilffordd yn gadael y brif reilffordd i Bwllheli ac yn rhedeg tua'r gogledd i gysylltu a'r rheilffordd ar hyd yr arfordir gogleddol yng Nghaernarfon. Caewyd y lein yma yn 1965 a chodwyd y trac. Mae rhan o'r lein yma, rhwng Dinas a Chaernarfon, yn awr yn rhan o drac Rheilffordd Ucheldir Cymru. Erys y cof amdani, er enghraifft yn y gân Ar y Trên i Afon Wen gan Sobin a'r Smaeliaid. Mae'r Lôn Goed yn cychwyn yn Afon Wen.

Wedi dod o "http://cy.wikipedia.org../../../a/f/o/Afon_Wen_c6b6.html"

Categorïau tudalen: Pentrefi Gwynedd

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English